|  |  |  |
| --- | --- | --- |
| Prvi.jpg | | 22. I 2024. Број  **12/24** |
|  |  | |

|  |
| --- |
| САОПШТЕЊЕ ЗА МЕДИЈЕ |
| **јануар 2024.** |

**Просјечна нето плата у 2023. години 1 274 КМ**

**Реалан раст плате за 4,1%**

Просјечна мјесечна нето плата у Републици Српскојисплаћена у децембру 2023. године износила је1 304 КМ и у односу на новембар 2023. номинално je већа за 0,6%, а реално je већа за 0,9%, док је у односу на исти мјесец претходне године номинално већа за 7,1%, а реално за 3,7%. Просјечна мјесечна бруто плата износила је 1 988 КМ.

Посматрано по подручјима, у децембру 2023. године највиша просјечна нето плата исплаћена је у подручју *Финансијске дјелатности и дјелатности осигурања* и износила је 1 766 КМ, а најнижа просјечна нето плата у децембру 2023. исплаћена је у подручју *Грађевинарство*,993 КМ.

У децембру 2023. године, у односу на децембар 2022, у свим подручјима забиљежен је номинални раст нето плате, од чега највише у подручјима *Саобраћај и складиштење* 19,7%, *Умјетност, забава и рекреација* 15,9% и *Дјелатности пружања смјештаја, припреме и послуживања хране, хотелијерство и угоститељство* 14,2%.

Просјечна нето плата у 2023. години износила је 1 274 КМ, док је просјечна бруто плата износила 1 937 КМ. У односу на 2022. годину, просјечна нето плата исплаћена у 2023. години номинално је већа за 11,4%, а реално за 4,1%.

KM



Графикон 1. Просјечна нето плата по мјесецима

**Мјесечна инфлација у децембру 2023. године -0,3%**

**Годишња инфлација (XII 2023/XII 2022) 3,3%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у децембру 2023. године у односу на претходни мјесец у просјеку су ниже за 0,3%, док су у односу на исти мјесец претходне године у просјеку више за 3,3%.

Од 12 главних одјељака производа и услуга, више цијене на годишњем нивоу забиљежене су у десет, а ниже цијене у два одјељка.

Највећи годишњи раст цијена у децембру 2023. године, забиљежен је у одјељку *Остали производи и услуге* 10,0%, усљед виших цијена у групи Осигурање у вези с транспотром од 12,7%, затим у одјељку *Алкохолна пића и дуван* 5,9%, због поскупљења у групи Пиво од 15,5%, потом у одјељку *Рекреација и култура* 5,5%, усљед виших цијена у групи Ветеринарске услуге и друге услуге за кућне љубимце од 11,5%.

Слиједи одјељак *Ресторани и хотели* са растом од 5,3%, усљед повећања цијена у групи Услуге смјештаја од 9,6%, затим одјељак *Намјештај и покућство* са вишим цијенама од 4,8%, због повећања у групи Поправак апарата за домаћинство од 23,1%, потом одјељак *Становање* са растом од 4,5%, усљед виших цијена у групи Услуге одржавања и поправак стабене јединице од 12,8%, затим одјељак *Храна и безалкохолна пића* са повећањем од 4,0%, усљед поскупљења у групама Поврће од 16,2% и Минерална вода и сокови од 11,3%.

Повећање од 3,4% забиљежено је у одјељку *Здравство*, због виших цијена у групи Здравствене услуге од 5,0%, затим повећање од 2,3% забиљежено је у одјељку *Комуникације,* усљед раста цијена у групи Телефонске и телекомуникацијске услуге од 2,5% и слиједи повећање у одјељку *Образовање* од 1,2% због виших цијена у групи Предшколско образовање од 7,5%.

Ниже цијене на годишњем нивоу, у децембру 2023. године, забиљежене су у одјељку *Превоз* 2,8%, усљед смањења цијена у групи Горива и мазива за путничке аутомобиле од 7,0% и у одјељку *Одјећа и обућа* 6,6%, усљед сезонских снижења конфекције и обуће током године.

%

Графикон 2. Мјесечна и годишња инфлација

**Календарски прилагођена индустријска производња (I-XII 2023/I-XII 2022) мања 3,2%**

Календарски прилагођена индустријска производња у Републици Српској у периоду јануар-децембар 2023. године у поређењу са истим периодом 2022. године мања je за 3,2%. У поменутом периоду, у подручју *Производњa и снабдијевањe електричном енергијом, гасом, паром и климатизацијa* забиљежен је раст од 5,0%, док је у подручју *Вађењe руда и камена* забиљежен пад од 1,9% и у подручју *Прерађивачкa индустријa* пад од 6,6%.

Графикон 3. Индекси индустријске производње децембар 2019 – децембар 2023. (∅2015=100)

**Број запослених у индустрији (XII 2023/ XI 2023) мањи 0,6%**

Број запослених у индустрији у децембру 2023. године, у односу на новембар 2023. године мањи је за 0,6%. Број запослених у индустрији у децембру 2023. године у односу на просјек 2022. године мањи је за 4,2% и у односу на исти мјесец прошле године мањи је за 4,1%.

**У периоду јануар - децембар 2023. највише се извозило у Србију и у Хрватску**

У периоду јануар - децембар 2023. године остварен је извоз у вриједности од пет милијарди 185 милиона КМ, што је за 4,6% мање него у периоду јануар - децембар 2022. године, те увоз у вриједности од седам милијарди 40 милиона КМ, што је за 1,9% мање него у периоду јануар - децембар 2022, док је проценат покривености увоза извозом износио 73,6%.

У децембру 2023. године остварен је извоз у вриједности од 384 милиона КМ, што је за 11,8% мање него у децембру 2022. године, те увоз у вриједности од 611 милиона КМ, што је за 1,0% мање него у децембру 2022. године, док је проценат покривености увоза извозом износио 62,9%.

У погледу географске дистрибуције робне размјене Републикe Српскe са иностранством, у периоду јануар - децембар 2023. године, највише се, од укупно оствареног извоза, извозило у Србију и то у вриједности од 886 милиона КМ (17,1%) и у Хрватску 799 милиона КМ (15,4%). У истом периоду, највише се, од укупно оствареног увоза, увозило из Србије и то у вриједности од једне милијарде 135 милионa КМ (16,1%) и из Италије, у вриједности од једне милијарде 119 милиона КМ (15,9%).

Посматрано по групама производа, у периоду јануар - децембар 2023. године, највеће учешће у извозу остварује електрична енергија са 540 милиона КМ, што износи 10,4% од укупног извоза, док највеће учешће у увозу остварују нафтна уља и уља добијена од битуменозних минерала (осим сирових), са укупном вриједношћу од 532 милиона КМ, што износи 7,6% од укупног увоза.

хиљ. КМ

2022

2023

Графикон 4. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:** |
| **Статистика рада**  Биљана Глушац  [biljana.glusac@rzs.rs.ba](mailto:biljana.glusac@rzs.rs.ba) |
| **Статистика цијена**  Жељка Драшковић  [zeljka.draskovic@rzs.rs.ba](mailto:zeljka.draskovic@rzs.rs.ba) |
| **Статистика индустрије и рударства**  Андреа Ерак-Латиновић  [andrea.erak@rzs.rs.ba](mailto:andrea.erak@rzs.rs.ba) |
| **Статистика спољне трговине**  мр Сања Стојчевић Увалић  [sanja.stojcevic@rzs.rs.ba](mailto:sanela.borojevic@rzs.rs.ba) |

|  |
| --- |
|  |
| Саопштење припремио одјсек за протоколарне послове |
| Дарко Милуновић, директор Завода, главни уредник  Огњен Игњић, руководилац одсјека  Република Српска, Бања Лука, Владике Платона бб  Издаје Републички завод за статистику  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file:///\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |